Module
Contents
Index 🔎︎

# Knižnice, moduly a dialógové okná

Táto časť popisuje základné použitie knižníc, modulov a dialógov v LibreOffice Basic.

LibreOffice Basic poskytuje nástroje, ktoré vám pomôžu štruktúrovať projekty. Podporuje rôzne "jednotky", ktoré vám umožnia zoskupiť jednotlivé SUB alebo FUNCTION do projektu Basic.

## Knižnice

Knižnice slúžia ako nástroj pre organizáciu modulov a je možné ich pripojiť k dokumentu alebo šablóne. Ak uložíte dokument alebo šablónu, uložia sa s ním taktiež všetky moduly v pripojených knižniciach.

Knižnica môže obsahovať až 16000 modulov.

## Moduly

Modul obsahuje SUBS a FUNCTIONS spolu s deklaráciou premenných. Dĺžka programu, ktorý je možné uložiť do modulu je obmedzená na 64 KB. Pokiaľ potrebujete viac miesta, projekt LibreOffice Basic rozdeľte do niekoľkých modulov a potom ho uložte do jednej knižnice.

## Moduly dialógových okien

Moduly dialógových okien obsahujú definície dialógov, vrátane vlastností všetkých prvkov a napojených udalostí. Keďže modul dialógového okna môže obsahovať iba jeden dialóg, často sa označujú ako "dialógy".

Related Topics

Správa knižníc a modulov